Brody Dalle

Brody Dalle (oik. Bree Joanna Alice Robinson, s. 1. tammikuuta 1979 Geelong, Australia) on punkbändi The Distillersin laulaja ja kitaristi. Brody on ollut naimisissa Rancidin keulahahmo Tim Armstrongin kanssa, jonka kanssa hän avioitui 16-vuotiaana. Tuolloin hän valehteli olevansa 19-vuotias. Eron jälkeen hän vaihtoi sukunimensä näyttelijä Bêatrice Dallen mukaan, joka näyttelee hänen lempielokuvassaan Betty Blue. Armstrongin jälkeen hän avioitui ja sai kaksi lasta Josh Hommen kanssa. Heillä on paljon julkisuutta saanut riitaisa avioero menossa. 
Ura.
Kasvaessaan Melbournessa, Australiassa, Dalle rakastui punkrockiin ja grungeen teini-ikäisenä ja alkoi soittaa kitaraa 13-vuotiaana. Hän perusti Sourpuss-nimisen yhtyeen ollessaan vielä teini, ja muutti lopulta Los Angelesiin tavattuaan Rancid-yhtyeen kitaristin Tim Armstrongin, johon hän rakastui – pari meni naimisiin vuonna 1997.
Seuraavana vuonna hän perusti The Distillersin, jonka rosoinen punk rockia verrattiin mediassa usein Courtney Loveen ja PJ Harveyyn. Lukuisista kokoonpano muutoksista huolimatta yhtye julkaisi kolme albumia, "The Distillers (2000) Sing Sing Death House (2002), Coral Fang (2003)" Albumi "Sing Sing Death House" sisälsi yhtyeen radiohitin "Seneca Falls" 
Kun The Distillers hajosi virallisesti vuonna 2006, Dalle perusti Spinnerette-yhtyeen yhdessä Alain Johannesin kanssa. Johannes on ollut Queens of the Stone Age -yhtyeessä, jonka keulahahmosta Josh Hommesta tuli Dallen toinen aviomies vuonna 2007. "Ghetto Love" -EP julkaistiin vuonna 2008, ja sitä seurasi yhtyeen omaa nimeä kantava debyyttialbumi – jolla oli mukana entinen Distillers-kitaristi Tony Bevilacqua, entinen Mars Volta -rumpali Jon Theodore sekä Red Hot Chili Peppersin vanha rumpali Jack Irons. Levyilmestyi kesällä 2009, jonka jälkeen Dalle vetäytyi julkisuudesta hoitamaan lapsiaan, Camillea ja Orrinia. 
Hän ilmoitti vuonna 2012 työstävänsä sooloalbumia, "Diploid Love" joka julkaistiin huhtikuussa 2014. Sillä esiintyivät Johannesin ja Queens of the Stone Age -jäsenen Michael Shurmanin lisäksi muun muassa Garbage yhtyeen laulaja Shirley Manson, The Strokesin Nick Valensi ja Warpaint - yhtyeen Emily Kokal.
Yksityiselämä.
Vuoden 2019, Josh Homme ja Dalle hakivat avioeroa, mistä alkoi paljon mediajulkisuutta saanut riita. Dalle ja Homme ovat taistelleet oikeudessa kiivaasti. Dalle on syyttänyt Hommea perheväkivallasta ja pahoinpitelystä, väittäen, että Homme olisi fantasioinut hänen tappamisestaan ja puskenut häntä päähän niin kovaa, että hän ”näki tähtiä”. 
Dallen poikaystävä Gunner Foxx puolestaan on väittänyt, että Homme uhkasi heittää hänet alas parvekkeelta eteläkalifornialaisessa ostoskeskuksessa jouluaattona 2021. Hommenin kaksi poikaa hakivat Hommelle lähestymiskieltoa vuonna 2021, mutta oikeus hylkäsi heidän pyynnön. Dalle tuomittiin yhdyskuntapalveluun vuoden 2021 lopulla, kun hänet todettiin syylliseksi oikeuden halventamiseen jätettyään luovuttamatta tuolloin viisivuotiaan pojan Hommelle oikeuden määräyksestä huolimatta. 
Dalle ja Homme ovat hakeneet useita lähestymiskieltoja toisiaan vastaan. Homme kertoi, että maaliskuussa 2022 Los Angelesin perheoikeus määräsi lapset hänen huostaansa, ja että ”he ovat tällä hetkellä isänsä ja isänpuoleisten isovanhempiensa hoidossa.” Brody Dalle ei hyväksynyt oikeuden päätöstä. Tämän jälkeen Josh Homme on syyttänyt ex-vaimoaan pahoinpitelystä, minkä seurauksena Los Angelesin perheoikeus määräsi 16. maaliskuuta 2023 Dallelle lähestymiskiellon, joka oli voimassa 1 vuoden ja 11 kuukauden ajan. Hän ei saanut lähestyä Josh Hommea. 
Brody Dallen ja Josh Hommen avioeroon liittyvät oikeudenkäynnit ovat herättäneet paljon mediajulkisuutta Yhdysvalloissa. Vanhempien välisiä riitoja ja lasten huoltajuuskiistaa on joutunut toistuvasti selvittämään, sekä lakimiehet, Los Angelesin poliisi, että lastensuojeluviranomaiset (DCFS). Brody kertoi vaikeasta tilanteesta "Rolling Stone" lehdelle sanomalla: ”En usko, että ketään pitäisi lähettää vankilaan tai keräämään roskia vain siksi, että hän suojelee lapsiaan. Äitinä asetan aina lapseni etusijalle ja suojelen heitä hinnalla millä hyvänsä.”